### Beslutningstema

Som følge af ændret vedtægt for Folkeoplysningsudvalget, skal Kommunalbestyrelsen træffe beslutning om ændringer i Tønder Kommunes styrelsesvedtægt.

### Historik

Styrelsesvedtægten er senest ændret i 2021 på baggrund af ændringer i Tønder Kommunes udvalgsstruktur fra den 1. januar 2022.

### Sagsfremstilling

I forslaget til Folkeoplysningsudvalgets nye vedtægter ændres vederlaget til formanden fra 4,8 % af Borgmesterens vederlag til et vederlag på 3 % til formandsskabet: 2 % til formanden og 1 % til næstformanden.

Desuden ændres navnet fra Folkeoplysningsudvalget til FritidsForum.

Endelig er der foretaget en mindre konsekvensrettelse i Kapitel VII.

Ændringer af Styrelsesvedtægten skal behandles i Kommunalbestyrelsen to gange med minimum 6 dages mellemrum. Dette er 2. behandling.

Kommunaldirektøren indstiller, 27. oktober 2022, pkt. 5:

at forslag til ændring af Styrelsesvedtægten godkendes, og

at sagen oversendes til 2. behandling den 24. november 2022.

Beslutning fra Kommunalbestyrelsen, 27. oktober 2022, pkt. 5:

Indstillingen godkendt.

### Lovgrundlag

Styrelsesloven.

Vederlagsbekendtgørelsen.

### Kommunaldirektøren indstiller:

at forslag til ændring af Styrelsesvedtægten godkendes.

### Beslutning

Indstillingen godkendt.